# data[].attributes.body
Som muslim er man pålagt at bede fem bønner dagligt. Bønnerne følger døgnets rytme, og er inddelt i en morgen- (fajr), middags- (duhr), eftermiddags- (asr), aften - (maghrib) og nattebørn (isha).
Selvom at bønnerne er påbudt muslimerne, kan man undtages hvis man er syg, barn, gravid eller har menstruation. Hvis man ikke har mulighed for at bede på de påbudte tidspunkter (hvis man fx er rejsende) kan man forkorte bønnerne eller i nogle tilfælde slå flere bønner sammen.
Man kan bede alle steder, så længe at stedet regnes for at være rent. For at sikre sig at stedet er rent kan man med fordel medbringe et bedetæppe. Man skal bede i Mekkas retning. Hvis man beder i fællesskab styrkes velsignelsen (fx i en moske).
For at kunne bede skal man være "rituelt ren" - man skal afvaskes på hænder, mund, næse, fødder, ører, nakke, arme og hår. Dette kaldes wudu. Man er ikke rituelt ren efter toiletbesøg, menstruation eller hvis man er meget vred (man skal være ren i sindet for at kunne bede).
Selve bønnen består af nogle bestemte bevægelser som gentages (afhængigt af hvilken af bønnerne man beder). Dette kaldes for en cyklus (rakah).
En bøn varer mellem fem og ti minutter.
Under bønnen reciterer man (en form for rituel højtlæsning) Koranens første kapitel, et selvvalgt Koran-uddrag og derefter en række obligatoriske bønner til Muhammed. Efter dette kan man bede en personlig bøn.

# data[].attributes.body
Mindst en gang i livet skal man tage på pilgrimsrejse til Mekka. Man antager at to millioner muslimer hvert år tager på pilgrimsrejse. De religiøse ritualer varer mellem tre til fem dage. Ritualerne regnes for at være stiftet af Muhammed til minde om Abraham.
Pilgrimsrejsen er en rituel rejse som kan være fysisk krævende, og man er kun pålagt at tage afsted hvid man er fysisk i stand til dette.

# data[].attributes.body
Shahada forkynder troen på, at Allah er den eneste Gud, og at Mohammed er hans profet. Som nyfødt hviskes det i barnets øre (alle er født muslimer), og hvis man er fra en ikke-muslimsk familie skal trosbekendelsen reciteres inden man kan konvertere til islam.
Ved at recitere trosbekendelsen ønsker man at underkaste sig Allah og vise ham kærlighed.

# data[].attributes.body
Zakat er en skat - almisse - man skal betale som muslim til de fattigste og syge muslimer rundt i verden. Zakat er en økonomisk socialhjælp og betyder "renselse". Zakat er obligatorisk. Beløbet man giver i zakat afhænger af ens kontante nettoformue - altså hvor mange penge man har. Man skal give 2,5% af sin samlede kontante nettoformue, og på den måde bliver det økonomiske pres lige for alle, uanset hvor mange penge man har. Hvis man ønsker at give flere penge til almisse kan man selvfølgelig sagtens gøre dette. Dette kaldes for "frivillig almisse" (saqaqa), og dette beløb er ubegrænset. Alle almisser gøres for Allahs skyld.

# data[].attributes.body
En gang om året under Ramadan (fastemåneden) skal man som muslim faste i alle de timer fra hvor at solen indtræder på himlen til at den går ned i horisonten. At faste betyder at man hverken må spise eller drikke (heller ikke vand). Fasten er en spirituel og fysisk renselse, hvor at man skal genvinde kontrol over sin krop og kroppens drifter igennem Ramadan-måneden. Hvis man er syg, barn, gravid eller har menstruation er fasten ikke pålagt.